1.pielikums

|  |  |
| --- | --- |
| **TEHNISKĀ SPECIFIKĀCIJA** | |
| **Telpu un teritoriju uzkopšanas tehnikas remonts** | |
| **Pakalpojuma apraksts** | Iepirkuma priekšmets ir Pasūtītāja valdījumā esošajos infrastruktūras objektos izmantojamo telpu un teritoriju uzkopšanai izmantoto iekārtu (turpmāk tekstā – Iekārtu) remonts - pakalpojums, kas ietver iekārtu remontu, uz vietas Pasūtītāja telpās vai Iekārtu pārvietošanu uz/no remontdarbu nodrošināšanas vietu, iekārtu izjaukšanu un salikšanu, defektāciju (defekta/-u apzināšana, apsekošana, rašanās iemeslu noteikšana un priekšlikumi to novēršanai), rezerves daļas, to nomaiņu un visi nepieciešami pakalpojumi, kas nodrošina Iekārtu gatavību savu funkciju izpildei (turpmāk – Pakalpojums).  Iekārtu, kam plānoti nepieciešamie Pakalpojumi, sarakstu skatīt 2.pielikumā. |
| **Pakalpojuma saturs** | 1. Konstatējot nepieciešamību veikt Iekārtu remontu, Pasūtītāja pilnvarotā persona informē Izpildītāju (rakstveidā uz Izpildītāja pilnvarotās personas elektronisko pastu (Pieteikums) un/vai telefoniski) par Pakalpojuma sniegšanas aktualitāti (norādot Iekārtas atrašanās vietu - Rīgas pilsētas teritorijā esošais Pasūtītāja objekts). Reaģēšanas laiks uz Pasūtītāja iesniegtiem Pieteikumiem – 1 darba diena Pasūtītāja darba laikā[[1]](#footnote-1). 2. Pēc Pasūtītāja pilnvarotā persona izsaukuma veikt Iekārtu avāriju novēršanu, to seku likvidēšanu un Iekārtu darbības atjaunošanu (ja tas ir veicams uz vietas Pasūtītāja objektā). 3. Ja Iekārta jānogādā Izpildītāja remontu veikšanas vietā, Izpildītājs nodrošina Iekārtas transportēšanu ar savu transportu, uz preču pavadzīmes pamata, un atgriež pie Pasūtītāja tā norādītajā adresē (Rīgas pilsētas teritorijā esošais Pasūtītāja objekts) pēc Pakalpojuma sniegšanas. 4. Veikt Iekārtu, kas uzskaitītas 2.pielikumā remontu atbilstoši Pasūtītāja pilnvarotās personas iesniegtiem Pieteikumiem, iepriekš saskaņojot ar Pasūtītāja pilnvaroto personu darba aktu. 5. Izpildītājs, **divu darba dienu laikā** vai savstarpēji saskaņojot laiku ar Pasūtītāju, pēc Iekārtu saņemšanas brīža, veic Iekārtu defektāciju. 6. Pēc Iekārtu defektācijas veikšanas, Izpildītājs sagatavo un nosūta uz Pasūtītāja pilnvarotās personas elektronisko pastu veicamo darbu tāmi. 7. Darbu akta saskaņošanas laiks: **viena darba diena**. 8. Ja Pasūtītāja pilnvarotā persona piekrīt darbu aktā noteiktajām Pakalpojuma izmaksām, tas elektroniski saskaņo to un nosūta uz Izpildītāja pilnvarotās personas elektronisko pastu. 9. Nepieciešamības gadījumā veikt Iekārtu ieregulēšanu un darba režīmu ieprogrammēšanu atbilstoši Pasūtītāja pilnvarotās personas norādījumiem. 10. Iekārtu remonti veicami 7 darba dienu laikā, izņemot gadījumus kad rezerves daļa/as ir specifiska un to ir jāpasūta no iekārtas ražotāja. Iekārtu remontu izpildes termiņš var tikt pagarināts, ja tam ir objektīvs iemesls (piemēram, rezerves daļu nepieejamība) un par to rakstiski ir vienojušās Pušu pilnvarotās personas. 11. Nodrošināt Pakalpojumu izpildei nepieciešamo rezerves daļu un materiālu pasūtīšanu un Pakalpojuma izpildes Pieteikumu pieņemšanu bez priekšapmaksas, kā arī remonta laikā radušos filtru, eļļu, akumulatoru un citu nolietoto rezerves daļu un materiālu utilizāciju bez papildu maksas; 12. Izpildītājs Garantijas laikā bez atlīdzības attiecīgajai Iekārtai novērš defektus, kuros Pasūtītājs nav vainojams. 13. Izpildītājs par saviem līdzekļiem novērš konstatētos defektus 10 (desmit) darba dienu laikā no Pasūtītāja pilnvarotās personas pretenzijas nosūtīšanas dienas. Par defekta novēršanu garantijas saistību ietvaros tiek sastādīts akts. Defektu novēršanas termiņš var tikt pagarināts, ja tam ir objektīvs iemesls (piemēram, rezerves daļu nepieejamība) un par to rakstiski ir vienojušās Pušu pilnvarotās personas. 14. Līguma izpildei jāiesaista pieredzējuši un kompetenti darbinieki, kas ir tiesīgi veikt uzticētos darbus. Pretendents uzņemas visu atbildību, ja tiek piesaistīti nekvalificēti darbinieki, kuru rezultātā tiek bojātas vai kādā citā veidā ietekmētas Iekārtas. 15. Pakalpojuma sniegšanā tiek veikti izmantoti Izpildītāja materiāli, instrumenti un aprīkojums. 16. Pasūtītājs, pieņemot preci, paraksta pavadzīmi-rēķinu. 17. Izpildītājam ir pienākums darba uzskaiti reģistrēt Pasūtītāja izvēlētā ārpakalpojumu darba izpildes kontroles programmas “Lars” lietotnē. |
| **Garantija** | Garantijas termiņš: veiktajiem remontu pakalpojumiem (t.sk. rezerves daļu izmantošanai) – 12 mēneši. |

*Tehniskā specifikācija aktualizēta 09.04.2025.*

1. *Pirmdiena – ceturtdiena no plkst. 7.30 līdz 16.30 un piektdiena - no plkst. 7.30 līdz 14.00.* [↑](#footnote-ref-1)